за появата на още две огнища на високопатогенна инфлуенца по птиците при домашни птици. Тези огнища са разположени в Greene county, щат Индиана, Съединени щати, и са били потвърдени на 23 февруари 2022 г. с лабораторен анализ (RT-PCR).
 (9)
 Освен това Съединените щати уведомиха Комисията за появата на още едно огнище на високопатогенна инфлуенца по птиците при домашни птици. Огнището е разположено в трети животновъден обект във вече засегнатия Dubois county, щат Индиана, Съединени щати, и е било потвърдено на 24 февруари 2022 г. с лабораторен анализ (RT-PCR).
 (10)
 Ветеринарните органи на Канада, Обединеното кралство и Съединените щати създадоха 10-километрови контролни зони около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
 (11)
 Канада, Обединеното кралство и Съединените американски щати представиха на Комисията информация във връзка с епизоотичната обстановка на своята територия и с предприетите мерки за предотвратяване на по-нататъшното разпространение на високопатогенната инфлуенца по птиците. Комисията направи оценка на тази информация. Въз основа на тази оценка и с цел да се запази здравният статус на животните в Съюза, въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Канада, Обединеното кралство и Съединените щати поради неотдавнашните огнища на високопатогенна инфлуенца по птиците, следва да не бъде вече разрешено.
 (12)
 Освен това Обединеното кралство представи актуализирана информация за епизоотичната обстановка на своята територия във връзка с огнищата на високопатогенна инфлуенца по птиците (HPAI), потвърдени в птицевъден обект на 2 ноември 2021 г. близо до Wrexham, Уелс, и на 12 ноември 2021 г. близо до Frinton-on-Sea, Tendring, Essex, Англия, както и за предприетите мерки за предотвратяване на по-нататъшното разпространение на тази болест. По-специално след появата на това огнище на HPAI Обединеното кралство въведе политика за унищожаване на птиците с цел контрол на наличието и ограничаване на разпространението на тази болест. Освен това, след прилагането на политиката за унищожаване на птиците, Обединеното кралство изпълни необходимите мерки за почистване и дезинфекция по отношение на заразения преди това птицевъден обект на неговата територия.
 (13)
 Комисията направи оценка на представената от Обединеното кралство информация и стигна до заключението, че огнищата на HPAI в птицевъдните обекти близо до близо до Wrexham, Уелс, и близо до Frinton-on-Sea, Tendring, Essex, Англия, са елиминирани и вече няма риск, свързан с въвеждането в Съюза на стоки от домашни птици от зоните в Обединеното кралство, от които въвеждането в Съюза на стоки от домашни птици е било преустановено поради появата на тези огнища.
 (14)
 Поради това приложения V и XIV към Регламент за изпълнение (ЕС) 2021/404 следва да бъдат съответно изменени.
 (15)
 Предвид настоящата епизоотичната обстановка в Канада, Обединеното кралство и Съединените щати по отношение на високопатогенната инфлуенца по птиците и сериозния риск от въвеждането ѝ в Съюза, измененията, които трябва да бъдат направени с настоящия регламент в Регламент за изпълнение (ЕС) 2021/404, следва да породят действие по спешност.
 (16)
 Мерките, предвидени